ΓΡΑΠΤΗ ΕΡΩΤΗΣΗ E-2034/02

υποβολή: Erik Meijer (GUE/NGL) προς την Επιτροπή

(10 Ιουλίου 2002)

Θέμα: Η δυνατότητα να διατίθεται στους σταθμούς όλων των κρατών μελών έντυπο με τα ωράρια των τρένων σε ευρωπαϊκό επίπεδο

1. Γνωρίζει η Επιτροπή ότι οι περισσότερες εθνικές εταιρείες σιδηροδρόμων των κρατών μελών εξέδιδαν ξεχωριστά μέχρι πρότινος, και παράλληλα προς τα εθνικά τους ωράρια, ωράρια ορισμένων τρένων με προορισμό τις γειτονικές χώρες και τηνπόλοιπη Ευρώπη — κυρίως για τις γειτονικές περιοχές, τις συνδέσεις μεγάλης απόστασης και τις πλέον συχνές συνδέσεις -, αλλά ότι λόγω της αυξανόμενης μετάδοσης πληροφοριών μέσω του Διαδικτύου, εγκαταλείπουν όλο και πιο συχνά τις εκδόσεις αυτές, με αποτέλεσμα τα άτομα που δεν έχουν πρόσβαση στο Διαδίκτυο να συναντούν όλο και μεγαλύτερες δυσκολίες προκειμένου να λάβουν τις πληροφορίες σχετικά με τη διάρκεια των διαδρομών και τις ώρες αναχώρησης εκτός της χώρας στην οποία διαμένουν·

2. Γνωρίζει επίσης η Επιτροπή ότι από το 2001 και μετά, η γερμανική εταιρεία σιδηροδρόμων Die Bahn εκδίδει κάθε εξάμηνο ένα Kursbuch Europa, το οποίο στοιχίζει 7,65 ευρώ, σε συνεργασία με τις Εκδόσεις Thomas Cook Publishing που εκδίδει από το 1873 ένα European Timetable, όπου αναφέρονται όλες οι σιδηροδρομικές και θαλάσσιες διαμετακομιστικές συνδέσεις καθώς και ένας ορισμένος αριθμός κεντρικών σιδηροδρομικών συνδέσεων στις διάφορες χώρες·

3. Θα μπορούσε να μεριμνήσει η Επιτροπή ώστε, χάριν προώθησης της χρησιμοποίησης των σιδηροδρομικών μεταφορών ως διεθνούς μεταφορικού μέσου προσώπων σε μεγάλες αποστάσεις, να διατίθεται στο μέλλον ένα τέτοιο έντυπο με τα ωράρια των τρένων σε ευρωπαϊκό επίπεδο όχι μόνο στους γερμανικούς σταθμούς και ορισμένα εξειδικευμένα βιβλιοπωλεία, αλλά και μέσω του ταχυδρομείου, κατόπιν αιτήσεως προς τον βρετανικό εκδοτικό οίκο, αλλά επίσης και στους κύριους σταθμούς των κρατών μελών της Ευρωπαϊκής Ένωσης, ενδεχομένως με τη μορφή έκδοσηςπό την κοινή αιγίδα των ευρωπαϊκών σιδηροδρομικών εταιρειών·

Κοινή απάντησητου κ. de Palacio εξ ονόματος της Επιτροπήςστις γραπτές ερωτήσεις E-2033/02, E-2034/02 και E-2035/02

(3 Σεπτεμβρίου 2002)

Η Επιτροπή συμφωνεί πλήρως με το Αξιότιμο Μέλος του Ευρωπαϊκού Κοινοβουλίου σχετικά με τις ελλείψεις των διασυνοριακών σιδηροδρομικών μεταφορών. Αυτός είναι ένας από τους λόγους για τους οποίους η Επιτροπή πρότεινε όλες αυτές οιπηρεσίες που εκτελούνται στο πλαίσιο τωνποχρεώσεων παροχής δημόσιαςπηρεσίας να αποτελούν αντικείμενο αυστηρά εποπτευόμενων και περιορισμένου χρόνου δημοσίων συμβάσεωνπηρεσιών, που θα ανατίθενται κατόπιν ανοικτής διαδικασίας δημοπράτησης.

Ανταποκρινόμενη στους προβληματισμούς του Ευρωπαϊκού Κοινοβουλίου, η αναθεωρημένη πρόταση(1) προβλέπει αυξημένες εξουσίες για τις αρχές να επεκτείνουν ρυθμίσεις ολοκλήρωσης (συμπεριλαμβανομένων της τιμολόγησης και της έκδοσης εισιτηρίων) κατά μήκος των εθνικών συνόρων.

Προσφάτως ξεκίνησαν διαβουλεύσεις με τον σχετικό κλάδο σχετικά με την ανάγκη αναθεώρησης των ηλεκτρονικών συστημάτων κράτησης ώστε να επιτευχθεί η παροχή καλύτερης ενημέρωσης προς τους επιβάτες και διευκολυνθούν οι κρατήσεις στις διεθνείς σιδηροδρομικές μεταφορές. Με βάση τα αποτελέσματα των διαβουλεύσεων αυτών, η Επιτροπή θα εξετάσει κατά πόσον πρέπει να αναθεωρηθεί ο κανονισμός (ΕΟΚ) αριθ. 2299/89 του Συμβουλίου της 24 Ιουλίου 1989 για τη θέσπιση κώδικα συμπεριφοράς σχετικά με τα ηλεκτρονικά συστήματα κρατήσεων(2).

Στο πλαίσιο της οδηγίας 2001/16/ΕΚ του Ευρωπαϊκού Κοινοβουλίου και του Συμβουλίου της 19 Μαρτίου 2001 για τη διαλειτουργικότητα του συμβατικού διευρωπαϊκού σιδηροδρομικού συστήματος(3), θα αναπτυχθεί από το 2004 τεχνική προδιαγραφή διαλειτουργικότητας (ΤΠΔ) για τις τηλεματικές εφαρμογές που αφορούν τους επιβάτες. Με τον τρόπο αυτό θα εξασφαλιστεί η διαλειτουργικότητα των συστημάτων παροχής πληροφοριών για τις μετακινήσεις και την έκδοση εισιτηρίων.

Όσον αφορά την πολιτική χρηματικών επιστροφών των σιδηροδρομικών επιχειρήσεων, η Επιτροπή θα εξετάσει το θέμα αυτό στην πρωτοβουλία για την προώθηση των δικαιωμάτων των επιβατών σιδηροδρόμων, όπως ανακοινώθηκε στο δεύτερο πακέτο για τις σιδηροδρομικές μεταφορές(4). Η Επιτροπή θα ενθαρρύνει τουςπεύθυνους του κλάδου των σιδηροδρομικών μεταφορών να αναλάβουν εκουσίως δεσμεύσεις για την παροχή ποιοτικώνπηρεσιών· στο πλαίσιο αυτό σχεδιάζει ναποβάλει το 2003 πρόταση κανονισμού για τα δικαιώματα των επιβατών.

(1) Τροποποιημένη πρόταση του Ευρωπαϊκού Κοινοβουλίου και του Συμβουλίου για τους όρους παροχής δημόσιαςπηρεσίας και την ανάθεση συμβάσεων δημόσιαςπηρεσίας στον τομέα των σιδηροδρομικών, οδικών και εσωτερικών πλωτών μεταφορών επιβατών, ΕΕ C 151 E της 25.6.2002.

(2) ΕΕ L 220 της 29.7.1989.

(3) ΕΕ L 110 της 20.4.2001.

(4) COM(2002)18 τελικό. Ανακοίνωση της Επιτροπής στο Ευρωπαϊκό Κοινοβούλιο και το Συμβούλιο με τίτλο, Για ένα ολοκληρωμένο σιδηροδρομικό χώρο.